ขอรายละเอียด “24 Hours Lifestyle” สามย่านมิตรทาวน์ มีอะไรบ้าง
“สามย่านมิตรทาวน์” โครงการ mixed-use development ของโกลเด้นแลนด์ (บริษัท เฟรเซอร์ส พร็อพเพอร์ตี้ โฮลดิ้งส์ ประเทศไทย เป็นผู้ถือหุ้นใหญ่ และเป็นส่วนหนึ่งในอาณาจักรเจ้าสัวเจริญ สิริวัฒนภักดี) เปิดตัวโซนรีเทล 24 ชั่วโมง ด้วยการดึงแบรนด์ร้านอาหาร เครื่องดื่ม และบริการในชีวิตประจำวันต่างๆ เช่น ธนาคาร เปิดร้านค้าให้บริการตลอดทั้งวันทั้งคืน หลังพบ Insight คนรุ่นใหม่มีไลฟ์สไตล์ยืดหยุ่น ไม่ชอบอ่านหนังสือที่บ้าน ชอบทำงาน-อ่านหนังสือตาม Co-Working Space, Coffee Café

ใช้แม่เหล็ก “24 ชั่วโมง” ดึงคน-สร้างความต่างจากศูนย์การค้า – Mixed-use Project โดยรอบ
ทำเลที่ตั้งของโครงการ “สามย่านมิตรทาวน์” อยู่ในย่านใจกลางเมือง ซึ่งเต็มไปด้วยศูนย์การค้า และโครงการใหญ่ที่เป็น “Mixed-use Development” จำนวนมาก ตั้งแต่แยกปทุมวัน มีศูนย์การค้าเอ็มบีเค ขยับขึ้นไปย่านสยามสแควร์ มี 3 ศูนย์ใหญ่ คือ สยามดิสคัฟเวอรี่, สยามเซ็นเตอร์, สยามพารากอน รวมทั้งศูนย์การค้าที่อยู่ตรงข้ามอีก 2 – 3 โครงการ และถ้าตรงขึ้นไป เป็นย่านราชประสงค์ มีโครงการเซ็นทรัลเวิลด์, เกษร วิลเลจ เป็น 2 โครงการใหญ่ที่ถือเป็น Landmark ในย่านนี้

ขณะที่โซนพระราม 4 กำลังเกิดอีก 2 อภิมหาโครงการใหญ่ที่เป็น Mixed-use คือ One Bangkok ในเครือทีซีซี กรุ๊ปของเจ้าสัวเจริญ และโครงการ Central Dusit ที่เป็นความร่วมมือระหว่างซีพีเอ็น และกลุ่มดุสิต